Penas ir Teleris
Penas ir Teleris (Penn & Teller) – iliuzionistų ir komikų Penn Jillette ir Teller duetas iš JAV. Jie yra žinomi dėl savo išoriškai žiaurių triukų, taip pat – įvairių paranormalių galių „turinčių“ žmonių ir kitokių mitų atskleidinėjimo, ateizmo ir skepticizmo propagavimo. Kiti iliuzionistai duetą vertina kontroversiškai dėl magijos triukų ir metodų – kartais, paslaptyje laikytų net šimtą ir daugiau metų – atskleidinėjimo žiūrovams. Pasirodymuose paprastai kalba tik Penas, Teleris tyli. Nuo 2001 m. duetas atlieka pasirodymus Rio All Suite Hotel and Casino viešbutyje-kazino Las Vegase, taip pat vedė televizijos laidą „Bullshit!“. Telerio pilnas vardas arba pavardė ir yra Teller, t. y. pase įrašytas tik šis vienas žodis. Anksčiau vadinosi Raymond Joseph Teller.